เลือกถุงน่องให้สวยพอดี ใส่ถุงน่องให้มั่นใจแบบมีสไตล์ ใส่ถุงน่องแบบง่ายนิดเดียว
ถุงน่องส่วนใหญ่ถูกออกแบบมาให้ส่วนบนแน่นกระชับเหมือนใส่กางเกงชั้นใน ด้วยสาเหตุ 2 ประการคือถุงน่องคุณจะได้พอดีไม่เลื่อนหลุด แถมยังกระชับสัดส่วนให้คุณดูเพรียวสวยขึ้นทันตา ระดับ "ความกระชับ" ในส่วนบนหรือก็คือส่วนเอวของถุงน่องนั้นจะแตกต่างกันไป ตั้งแต่กระชับมากจนถึงหลวมใส่สบาย ให้คุณเลือกชนิดของถุงน่องที่คุณชอบ เหมาะสมกับการใช้งานของคุณ จะได้ทั้งสวยและใส่สบายในเวลาเดียวกัน  ถุงน่องแบบกระชับสัดส่วนด้านบนจะมีกางเกงชั้นในติดมาด้วย เลยเก็บหน้าท้องของคุณจนแบนราบ ถ้าคุณอยากให้หุ่นดูเพรียวสวยขึ้นละก็ นี่น่าจะเป็นถุงน่องที่ใช่สำหรับคุณ แต่หลายคนก็รู้สึกว่าถุงน่องแบบ control-top ที่รัดกระชับด้านบนเป็นพิเศษนั้นมันแน่นเกินไป บางทีขอบเอวก็รัดซะจนเนื้อปลิ้นเป็นแหนมป้าย่นซะอย่างงั้น ถุงน่องมาตรฐานทั่วไปจะหลวมกว่า ไม่ได้ถูกออกแบบมาให้กระชับสัดส่วนตรงหน้าท้องเป็นพิเศษ ถ้าคุณไม่สนใจเรื่องกระชับหุ่น ก็ให้เลือกถุงน่องธรรมดา จะได้ใส่สบาย ความบางใสของถุงน่องมีหลายระดับ ตั้งแต่บางมาก (กระทั่ง "บางสุดยอด") ไปจนถึงสีทึบ จะเลือกบางจนเกือบโปร่งใสหรือเลือกแบบสีทึบก็ทำให้ลุคโดยรวมของคุณเปลี่ยนไปได้ ถ้าคุณเลือกถุงน่องบางๆ กลืนไปกับสีผิวของคุณ ก็จะทำให้คุณดูเหมือนไม่ได้ใส่ถุงน่อง ส่วนถุงน่องสีทึบ ใส่แล้วก็สังเกตเห็นได้ชัดเจนกว่า  แน่นอนว่าถุงน่องบางใสก็จะขาดง่ายกว่าแบบสีทึบที่เนื้อหนากว่า เพราะงั้นก็ต้องแล้วแต่คุณ ว่าจะเน้นความทนทานหรือเปล่า ถุงน่องสีทึบจะใส่แล้วอุ่นกว่าแบบบางใสนิดหน่อย เพราะงั้นก็เหมาะสำหรับใส่หน้าหนาว ไซส์ของถุงน่องขึ้นอยู่กับน้ำหนักและส่วนสูงของคุณ เพราะต้องยืดได้ตั้งแต่เอวจรดปลายเท้า ลองอ่านที่ห่อดู เช็คไซส์ให้ดีๆ ว่าตรงกับน้ำหนักและส่วนสูงของคุณ ถ้าคุณไม่ชอบใส่ถุงน่องที่คับแน่นเกินไป จะรออะไรเลือกไซส์ใหญ่ขึ้นเร็ว! ไม่ต้องกลัว ยังไงถุงน่องก็ยังกระชับเอวคุณ ไม่หลุดลงมาง่ายๆ หรอก ถุงน่องบางยี่ห้อจะเป็นแบบพิเศษ เน้นใส่สบาย ถ้าที่ผ่านมาคุณเจอแต่ถุงน่องคับๆ จนเข็ด ให้ลองใส่ดูหลายๆ แบบ ว่าแบบไหนคุณใส่สบายสุด เช่น คุณอาจลองใส่ถุงน่องแบบต่อไปนี้  ถุงน่องแบบขอบเอวยางยืด ตามห่ออาจจะเขียนไว้ว่าถุงน่องแบบ "no-slip" หรือไม่ลื่นหลุดง่ายๆ นั่นเอง ถุงน่องเปิดนิ้ว เปิดขา หรือเปิดตรงเป้า เลือกเอาเลยว่าส่วนไหนที่ปกติเวลาใส่แล้วรัดจนคุณอึดอัดที่สุด ถุงน่องแบบมีลายหรือแบบโชว์ตะเข็บก็น่ารักไปอีกแบบเหมือนกัน เช่น ถ้าคุณใส่ถุงน่องแบบโชว์ตะเข็บที่ด้านหลังไล่มาตามต้นขา ก็ทำให้ลุคโดยรวมของคุณออกมาดูวินเทจดีเหมือนกัน ถุงน่องพวกนี้อาจจะใส่ยากอยู่สักหน่อย เพราะต้องคอยดูให้ดีว่าลายตรงกันทั้ง 2 ข้าง แต่ถ้าคุณรู้เทคนิคการใส่ละก็ บอกเลยว่าจะออกมาสวยเริ่ดสุดๆ ถ้าใส่ถุงน่องแล้วยังใส่ชุดคับๆ อีก เดี๋ยวจะอึดอัดไปทั้งวัน ถ้าเป็นไปได้ให้เลือกใส่ถุงน่องกับเสื้อผ้าที่ใส่ง่ายถอดง่าย อย่างเวลาจะเข้าห้องน้ำจะดีกว่า จะได้ไม่อึดอัดหรือคับจนเจ็บ ถ้าเสื้อผ้าของคุณค่อนข้างรัดรูป ก็น่าจะเปลี่ยนไปใส่อย่างอื่นดู เช่น  ถุงน่องยาวแค่เข่าหรือถุงน่องยาวระดับต้นขา เวลาใส่กับเสื้อผ้าก็ดูไม่ต่างอะไรกับถุงน่องแบบเต็มตัว แต่ดีกว่าตรงที่ไม่ต้องใส่รัดขึ้นไปถึงสะโพกและเอว Tights หรือเลกกิ้ง จริงๆ ก็ไม่ต่างกับถุงน่องเท่าไหร่ เพียงแต่มีหลายเนื้อผ้า ไม่ใช่แค่ไนล่อน เลยทำให้ระบายอากาศได้ดีกว่า ถุงน่องไม่ค่อยเหมาะกับอากาศร้อนชื้นจัดๆ เท่าไหร่ เพราะจะไปกักเก็บความชื้นเอาไว้ในถุงน่อง จนพอเหงื่อออกคุณก็ยิ่งรู้สึกเหนียวเหนอะหนะไปหมด ถ้าอากาศร้อนแต่คุณอยากหรือจำเป็นต้องใส่ถุงน่อง ให้เลือกแบบ ultra-sheer หรือบางสุดๆ ไม่ก็แบบหลวมๆ ไม่กระชับสัดส่วน อย่างน้อยขาคุณจะได้หายใจระหว่างวันหน่อย ถึงคุณจะระวังตัวแค่ไหน บอกเลยว่าสุดท้ายยังไงก็ต้องรัน ขึ้นอยู่กับว่าจะช้าหรือเร็ว เพียงแต่ถ้าคุณเห็นถุงน่องเริ่มรันตรงไหนเมื่อไหร่ ให้รีบเล็มด้ายที่ลุ่ยออกมาซะ แล้วเอายาทาเล็บใสๆ แต้มปิดตรงจุดนั้น แบบนี้ถุงน่องจะได้ไม่รันยาวไปทั้งช่วงขายังไงล่ะ ถ้าถุงน่องคุณรันจนกลายเป็นรูโหว่ ไม่ต้องห่วง มันก็พอมีวิธีซ่อมจนใส่ได้ใหม่อีกครั้ง แต่แป๊บเดียวเดี๋ยวก็รันอีก เพราะถุงน่องทำจากผ้าที่ค่อนข้างบาง ถ้าถุงน่องคุณรันบ่อยจนเบื่อ ลองเปลี่ยนไปใส่ถุงน่องสีทึบที่หนากว่าดู ไม่งั้นก็คงต้องเลิกใส่ หรือไม่ก็ซื้อตุนไว้หลายๆ คู่ รันหรือขาดเมื่อไหร่จะได้เปลี่ยนใหม่ทันที ต้องเริ่มจัดการจากมือ เท้า และขาของคุณก่อนเลย จมูกเล็บฉีกหรือผิวที่แห้งแตกจะได้ไม่ไปเกี่ยวถุงน่องขาด ลองทำตามนี้ดู  ตะไบเล็บมือเล็บเท้าให้เรียบร้อย โกนหรือแว็กซ์ขนขา (โดยเฉพาะถ้าเลือกใส่ถุงน่องบางใส) ทาครีมให้มือ ขา และเท้าชุ่มชื้นไม่แห้งแตก ถอดแหวนและกำไลหรือสร้อยข้อมือออกให้หมด จะได้ไม่ไปเกี่ยวถุงน่องจนขาดหรือรันได้ ดูให้ดีว่าป้ายยี่ห้อหรือด้านหน้าด้านหลังอยู่ตรงไหนยังไงจะได้ใส่ถูก ก็คือคุณต้องใส่ถุงน่องให้ป้ายอยู่ที่ด้านหลังเสมอ ยิ่งถ้าถุงน่องเป็นแบบดีไซน์มาแล้วว่าต้องเอาด้านไหนไว้ข้างหน้า ถ้าคุณไปใส่กลับหน้ากลับหลังละก็ ระวังจะใส่ไม่สบายแถมดูแปลกพิลึก จะเริ่มจากขาไหนก็ได้ ให้จับขอบเอวแล้วค่อยๆ ร่นถุงน่องขึ้นมาจนส่วนปลายเท้ามากองรวมอยู่กับเอว ที่ต้องทำแบบนี้เพราะเวลาใส่จะได้ทางสะดวก แค่แหย่เท้าเข้าไปแล้วค่อยๆ คลี่ถุงน่องจากปลายเท้าขึ้นมาตามช่วงขาแบบไม่ต้องกลัวขาดเลย ดึงปากทางของถุงน่องให้ยืดออกสักหน่อย เท้าจะได้ผ่านเข้าไปได้โดยไม่ไปครูดกับเนื้อผ้า การพอยต์เท้าช่วยให้เล็บเท้าไม่ไปเกี่ยวถุงน่องจนรันหรือขาดได้ ค่อยๆ แหย่เท้าเข้าไปทั้งเท้า แล้วอย่าลืมดึงจัดส้นถุงน่องให้เรียบร้อย ตะเข็บจะได้ตัดผ่านตรงปลายเท้าพอดิบพอดี  อย่าบิดขาตอนแหย่เท้าเข้าไปในถุงน่อง ไม่งั้นจะดึงถุงน่องขึ้นมาตามขาได้ลำบาก จะนั่งใส่หรือยืนใส่ก็ได้ แต่ถ้ายืนทรงตัวด้วยเท้าข้างเดียวไม่ค่อยอยู่ ก็นั่งดีกว่านะ! คลี่ช้าๆ ไม่ต้องรีบ เอาให้ชัวร์ว่าถุงน่องไม่ขาดไม่รันจะดีกว่า ดึงคลี่ถุงน่องขึ้นมาตรงๆ จนถึงสะโพก ถ้าถุงน่องบิดหรือกองกันอยู่ตรงเข่า ให้ดึงจัดให้เรียบร้อยแล้วค่อยดึงขึ้นมา ร่นปลายเท้าของถุงน่องอีกข้างขึ้นมาที่ขอบเอวเหมือนเดิม จะได้ใส่เท้าเข้าไปง่ายๆ แบบผ่านตลอด พอยต์เท้าเข้าไปในถุงน่อง อย่าลืมจัดส้นกับจัดตะเข็บที่ปลายเท้าให้ตรง แล้วค่อยคลี่รูดถุงน่องขึ้นมาตามแข้ง เข่า จนถึงสะโพก คอยดึงๆ จัดๆ ไม่ให้ถุงน่องบิดหรือไปกระจุกที่ตรงไหนด้วย ถึงตอนนี้น่าจะมีถุงน่องเหลือพอให้ดึงขึ้นมาจนถึงเอวได้แบบสบายๆ แล้ว ถ้าคุณนั่งใส่ ตอนนี้ให้ยืนขึ้นแล้วดึงขอบเอวถุงน่องขึ้นมา ตรงที่เป็นยางยืดด้านบนจะได้กระชับรอบเอวรอบสะโพกพอดิบพอดี ระหว่างดึงถุงน่องขึ้นมาที่เอว อาจจะต้องขยับขาบ้าง ถุงน่องจะได้กระชับทั้งขา ไม่มีตรงไหนบิดเบี้ยว ดูว่าถุงน่องไปกระจุกกองอยู่ตรงไหนหรือเปล่า หรือคับจนเจ็บเหมือนโดนหยิกที่ไหน ถุงน่องต้องใส่แล้วกระชับไม่ใช่คับแน่น ถ้าเห็นตรงไหนบิดๆ เบี้ยวๆ ก็ถอดออกเลย แล้วค่อยๆ ใส่ใหม่อีกครั้ง อย่าลืมว่าคุณต้องใส่ไปทั้งวัน ห้ามรีบๆ ลวกๆ เด็ดขาด! ถ้าคุณใส่ถุงน่องแบบมีลายหรือโชว์ตะเข็บ ให้ลองใส่ถุงมือยางแล้วจับๆ จัดๆ ถุงน่องให้เรียบร้อยดู จะดีกว่าเอานิ้วหยิกๆ ดึงๆ ถุงน่องให้ตึง แบบนั้นน่ะเดี๋ยวจะขาดเอาซะก่อน
คุณอยากให้ช่วงบนกระชับแค่ไหน. คุณอยากให้ถุงน่องบางแค่ไหน. เลือกถุงน่องให้ถูกไซส์. ลองเลือกแบบที่เน้นใส่สบาย. ถุงน่องแบบมีกิมมิคก็เก๋ดี. ใส่ถุงน่องคู่ชุดที่สวมใส่สบาย. เลือกใส่ให้เหมาะสมกับดินฟ้าอากาศ. ทำยังไงไม่ให้ถุงน่องรันยาวไปกว่าเดิม. เตรียมมือ เท้า และขาของคุณให้พร้อม. ใส่ถุงน่องให้ถูกด้าน. เวลาใส่ ให้ร่นถุงน่องจากปลายเท้าขึ้นมากองรวมที่เอว. พอยท์เท้าแหย่เข้าไปในถุงน่อง. ค่อยๆ คลี่ถุงน่องขึ้นมาจนถึงสะโพก. ทำซ้ำอีกข้าง. ดึงขอบเอวขึ้นมาได้เลย. ตรวจสอบความเรียบร้อยของตัวเอง ว่าต้องขยับตรงไหนอีกหรือเปล่า.
https://www.wikihow.com/Put-on-Pantyhose https://www.wikihow.com/Put-on-Pantyhose https://www.wikihow.com/Put-on-Pantyhose
Choosing the Right Fit Wearing Them in Comfort and Style Slipping Them On with Ease